राजीव गांधी ने अमिताभ बच्चन की लोकप्रियता भुनाते हुए उन्हे इलाहाबाद सीट से हेमवतीनंदन बहुगुणा जैसे दिग्गज को धूल चटाने का सफल प्रयोग कर डाला था, बाद में अमिताभ बच्चन ने जब राजनीति में आने का खामियाजा भुगता, तो आज भी वे अपने फैसले यानि राजनैतिक मोह पर पछताते नजर आते हैं. ऋषि कपूर इसी रास्ते पर चल पड़े हैं, तो बात कतई हर्ज या हैरानी की नहीं. उन्हे इस रास्ते पर चलने उकसाने बाले उनके अभिनेता दोस्त अनुपम खेर तो बाकायदा भगवा मुहिम का हिस्सा बन चुके हैं. संपत्तियों, सड़कों, हवाई अड्डों और शैक्षणिक संस्थाओं का नामकरण अब ये नाचने गाने वाले तय करेंगे, यह जरूर चिंता की बात इस लिहाज से है कि यह इनका काम नहीं. कांग्रेस जबाब मे गलत नहीं कह रही कि यह सरकार की गुड बुक में आने की कोशिश है और यह गुड बुक वक्त की बात है कि अब मोदी के पास है.